

Na osnovu članka 95. Općeg poreznog zakona (''Narodne novine'', broj 115/16, 106/18, 121/19, 32/20 i 42/20) i članka 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 – godina izdavanja VII i 12/21 - godina izdavanja VII) u predmetu oslobađanja obveze plaćanja dijela komunalne naknade obveznika Igora Palčić, vlasnika U.O. Belveder, Veli Brig 20, Pag, OIB 82701170088, Općinsko vijeće Općine Rakovica na svojoj \_\_\_ sjednici održanoj dana \_\_\_\_\_ veljače 2022. godine donosi

**ODLUKU**

**Članak 1.**

Odobrava se zahtjev za umanjenje obveze komunalne naknade Igoru Palčiću, vlasniku U.O. Belveder, Veli Brig 20, Pag, OIB 82701170088 za novosagrađeni objekt hotela u naselju Čatrnja, na adresi Čatrnja 166A, na kč. br. 671/1, katastarska općina Drežnik 1, za mjesece siječanj, veljača, ožujak, travanj i svibanj 2021. godine, u iznosu od 1.695,02 kn mjesečno, odnosno ukupno 8.475,10 kn.

**Članak 2.**

Obveznik se oslobađa plaćanja dijela obveze komunalne naknade iz članka 1. ove Odluke na osnovu podnesenog zahtjeva Upravnom odjelu za poslove lokalne samouprave, komunalni sustav i prostorno uređenje, a s ciljem potpore i pomoći poduzetniku u poteškoćama, koji zbog problema povezanih s epidemijom korona virusa i neispunjavanja tehničkih uvjeta za početak rada objekta u istom nije mogao obavljati djelatnost do lipnja 2021. godine, a time niti ostvarivati prihode za podmirenje obveza plaćanja komunalne naknade utvrđene u rješenju upravnog odjela, KLASA:UP/I-363-03/21-01/22, URBROJ:2133/16-04/01-21-1 od 08.02.2021. godine.

**Članak 3.**

Jedinstveni upravni odjel Općine Rakovica izdati će obvezniku Igoru Palčiću, vlasniku U.O. Belveder, Veli Brig 20, Pag, OIB 82701170088 rješenje sukladno točki 1. ove Odluke.

**Članak 4.**

Ova Odluka stupa na snagu osmog dana od dana objave u ''Službenom glasniku Općine Rakovica''“.

KLASA: 024-01/22-01/01

URBROJ: 2133-16-22-3

Rakovica, \_\_\_ veljače 2022. godine

**Predsjednik općinskog vijeća**

**Zoran Luketić, bacc.oec.**